CELEX: 32005D0241
Language: da
Date: 2005-03-15 00:00:00
Title: 2005/241/: Kommissionens beslutning af 14. marts 2005 om EF's bidrag til finansiering af et program til bekæmpelse af skadegørere på planter og planteprodukter i de franske oversøiske departementer for 2004 (meddelt under nummer K(2005) 603)

19.3.2005   
            
            
               DA
            
            
               Den Europæiske Unions Tidende
            
            
               L 74/66
            
         
      KOMMISSIONENS BESLUTNING
   
   af 14. marts 2005
   om EF's bidrag til finansiering af et program til bekæmpelse af skadegørere på planter og planteprodukter i de franske oversøiske departementer for 2004
   (meddelt under nummer K(2005) 603)
   (Kun den franske udgave er autentisk)
   (2005/241/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom) (1), særlig artikel 20, stk. 3,
   under henvisning til de af Frankrig forelagte programmer til bekæmpelse af skadegørere på planter eller planteprodukter i de franske oversøiske departementer, og
   ud fra følgende betragtninger:
   
               (1)
            
            
               I Kommissionens beslutning 93/522/EØF af 30. september 1993 om fastlæggelse af, hvilke foranstaltninger der er berettigede til at modtage EF-støtte til programmer til bekæmpelse af skadegørere på planter eller planteprodukter i de franske oversøiske departementer samt på Azorerne og Madeira (2), er det fastlagt, hvilke foranstaltninger EF kan finansiere i forbindelse med programmerne til bekæmpelse af skadegørere på planter og planteprodukter i de franske oversøiske departementer samt på Azorerne og Madeira.
            
         
               (2)
            
            
               De specifikke dyrkningsvilkår i de franske oversøiske departementer kræver særlig opmærksomhed, og der bør i disse departementer iværksættes nye foranstaltninger for den vegetabilske produktion, navnlig plantesundhedsforanstaltninger, eller de eksisterende foranstaltninger bør udbygges.
            
         
               (3)
            
            
               Omkostningerne til de foranstaltninger på plantesundhedsområdet, der skal iværksættes eller udbygges, bliver særdeles store.
            
         
               (4)
            
            
               De franske kompetente myndigheder har forelagt Kommissionen et foranstaltningsprogram; i programmet fastlægges det, hvilke mål der skal nås, hvilke foranstaltninger der skal gennemføres, hvor længe de skal løbe, og hvor store udgifterne til dem bliver, så EF eventuelt kan bidrage til finansieringen.
            
         
               (5)
            
            
               Ifølge artikel 20, stk. 4, i Rådets forordning (EF) nr. 1452/2001 kan EF's bidrag højst være på 60 % af de støtteberettigede udgifter, og udgifter til beskyttelse af bananer kan ikke komme i betragtning.
            
         
               (6)
            
            
               Ifølge artikel 3, stk. 2, i Rådets forordning (EF) nr. 1258/1999 (3) finansieres veterinær- og plantesundhedsforanstaltninger, som gennemføres efter EF-reglerne, af Den Europæiske Udviklings- og Garantifond for Landbruget, Garantisektionen. Finansiel kontrol af sådanne foranstaltninger sker efter artikel 8 og 9 i nævnte forordning.
            
         
               (7)
            
            
               Den Stående Komité for Plantesundhed har ud fra de tekniske oplysninger fra Frankrig kunnet analysere situationen på en præcis og udtømmende måde.
            
         
               (8)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed —
            
         VEDTAGET FØLGENDE BESLUTNING:
   Artikel 1
   EF's bidrag til finansiering af det officielle program til bekæmpelse af skadegørere på planter og planteprodukter i de franske oversøiske departementer, som Den Franske Republik har forelagt for 2004, godkendes.
   Artikel 2
   Det officielle program består af tre delprogrammer:
   
               1)
            
            
               et tværdepartementalt delprogram for Martinique, Guadeloupe, Guyana og La Réunion, der omfatter to foranstaltninger:
               
                           —
                        
                        
                           risikoanalyse for visse invasive planter i de franske oversøiske departementer
                        
                     
                           —
                        
                        
                           påvisningsmetoder for citrusviroider
                        
                     
         
               2)
            
            
               et delprogram for departementet Martinique, der omfatter fire foranstaltninger:
               
                           —
                        
                        
                           evaluering af plantesundhed og diagnose ved hjælp af det regionale laboratorium og dets mobile enhed (»labo vert«)
                        
                     
                           —
                        
                        
                           strategi for kontrol af amerikansk bomuldsugle på tomater
                        
                     
                           —
                        
                        
                           oprettelse af en database over plantesundhedspraksis i forbindelse med produktion af sukkerrør, grøntsager og frugt
                        
                     
                           —
                        
                        
                           integreret landbrug i forbindelse med frugtproduktion: citrus og guava, oversigt over skadegørere og plantesundhedspraksis og offentliggørelse af tekniske informationsark
                        
                     
         
               3)
            
            
               et delprogram for departementet Guyana:
               
                           —
                        
                        
                           evaluering af plantesundhed og diagnose ved hjælp af det regionale laboratorium og dets mobile enhed (»labo vert«) og fremme af god landbrugspraksis.
                        
                     
         Artikel 3
   EF's bidrag til finansiering af det program, som Den Franske Republik har indgivet, er for 2004 på 60 % af udgifterne til støtteberettigede foranstaltninger som fastlagt i Kommissionens beslutning 93/522/EØF, dog højst 187 800 EUR (ekskl. moms).
   Oversigten over programudgifterne og finansieringen heraf er anført i bilag I til nærværende beslutning.
   Omkostninger opdeles som angivet i bilag II til nærværende beslutning.
   Artikel 4
   Der udbetales et forskud på 100 000 EUR senest 60 dage efter modtagelsen af en anmodning om betaling fra Frankrig.
   Artikel 5
   Den støtteberettigede periode for omkostningerne i forbindelse med dette projekt begynder den 1. oktober 2004 og slutter den 30. september 2005.
   Perioden for gennemførelse af aktioner kan kun undtagelsesvis forlænges efter udtrykkelig skriftlig aftale med overvågningsudvalget, jf. punkt I.A i bilag III, før opgaverne er afsluttet.
   Artikel 6
   EF-støtten ydes kun, hvis programmets gennemførelse er i overensstemmelse med de relevante EF-forskrifter, herunder bestemmelserne om konkurrence og om indgåelse af offentlige kontrakter.
   Artikel 7
   De faktisk afholdte udgifter forelægges Kommissionen opdelt efter aktionstype eller delprogram, således at sammenhængen mellem den vejledende finansieringsplan og de faktisk afholdte udgifter fremgår. Sådanne underretninger kan også ske i elektronisk form.
   Restbeløbet af EF-tilskuddet, der er nævnt i artikel 3, udbetales, forudsat at det dokument, der er anført i punkt I.B.4, tredje afsnit, andet led, i bilag III, forelægges inden 30. september 2005.
   Kommissionen kan efter behørigt begrundet anmodning fra Den Franske Republik justere finansieringsplanerne med højst 15 % af EF-bidraget til et delprogram eller en foranstaltning for hele perioden, forudsat at det programbeløb, der svarer til de samlede støtteberettigede omkostninger, ikke overskrides, og at programmets hovedformål ikke dermed bringes i fare.
   Al udbetaling af støtte fra EF i henhold til denne beslutning sker til Den Franske Republik, som også er ansvarlig for tilbagebetaling til EF af et eventuelt overskydende beløb.
   Artikel 8
   Den Franske Republik sørger for, at bestemmelserne for finansieringen og i EF's politikker overholdes, og at de i bilag III nævnte oplysninger meddeles Kommissionen.
   Artikel 9
   Denne beslutning er rettet til Den Franske Republik.
   
      Udfærdiget i Bruxelles, den 14. marts 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 198 af 21.7.2001, s. 11. Senest ændret ved forordning (EF) nr. 1690/2004 (EUT L 305 af 1.10.2004, s. 1).
   
      (2)  EFT L 251 af 8.10.1993, s. 35. Senest ændret ved beslutning 96/633/EF (EFT L 283 af 5.11.1996, s. 58).
   
      (3)  EFT L 160 af 26.6.1999, s. 103.
   
      BILAG I
      FINANSIERINGSOVERSIGT FOR 2004
      
                  (EUR)
               
            
                   
               
               
                  EF-bidrag
               
               
                  Nationalt bidrag
               
               
                  Støtteberettigede udgifter 2004
               
            
                  Risikoanalyse — invasive skadegørere
               
               
                  54 000
               
               
                  36 000
               
               
                  90 000
               
            
                  Påvisningsmetoder for viroider
               
               
                  19 500
               
               
                  13 000
               
               
                  32 500
               
            
                  Martinique
               
               
                  75 300
               
               
                  50 200
               
               
                  125 500
               
            
                  Guyana
               
               
                  39 000
               
               
                  26 000
               
               
                  65 000
               
            
                  I alt
               
               
                  187 800
               
               
                  125 200
               
               
                  313 000
               
            
   
      BILAG II
      TABEL OVER OPDELING AF OMKOSTNINGER FOR 2004
      
                  (EUR)
               
            
                   
               
               
                  Personale
               
               
                  Udstyr
               
               
                  Hjælpematerialer
               
               
                  Andre omkostninger
               
               
                  I alt
               
            
                  Risikoanalyse — invasive skadegørere
               
               
                  85 000
               
               
                  0
               
               
                  3 000
               
               
                  2 000
               
               
                  90 000
               
            
                  Påvisningsmetoder for viroider
               
               
                  18 000
               
               
                  3 000
               
               
                  8 000
               
               
                  3 500
               
               
                  32 500
               
            
                  Martinique
               
               
                  93 000
               
               
                  6 500
               
               
                  20 000
               
               
                  6 000
               
               
                  125 500
               
            
                  Guyana
               
               
                  50 000
               
               
                  0
               
               
                  5 000
               
               
                  10 000
               
               
                  65 000
               
            
                  I alt
               
               
                  246 000
               
               
                  9 500
               
               
                  36 000
               
               
                  21 500
               
               
                  313 000
               
            
   
      BILAG III
      I.   Bestemmelser for programmets gennemførelse
      OVERVÅGNING OG EVALUERING
      A.   Overvågningsudvalg
      1.   Nedsættelse
      Uafhængigt af finansieringen af denne aktion nedsættes der et overvågningsudvalg for programmet bestående af repræsentanter for Frankrig og Kommissionen. Det har til opgave regelmæssigt at gøre status over programmets gennemførelse og, hvis det er relevant, foreslå eventuelt nødvendige ændringer.
      2.   Overvågningsudvalget fastsætter sin forretningsorden senest en måned efter, at denne beslutning er blevet meddelt Frankrig.
      3.   Overvågningsudvalgets kompetence
      Dette udvalg:
      
                  —
               
               
                  har det overordnede ansvar for, at programmet gennemføres korrekt, så de fastsatte mål kan nås. Udvalgets kompetence omfatter programmets foranstaltninger inden for grænserne af den tildelte EF-støtte. Det overvåger, at bestemmelserne overholdes, herunder bestemmelserne vedrørende aktioners og projekters støtteberettigelse
               
            
                  —
               
               
                  tager stilling til anvendelsen af de udvælgelseskriterier, der er fastlagt i programmet, ud fra oplysningerne om udvælgelse af allerede godkendte og gennemførte projekter
               
            
                  —
               
               
                  foreslår eventuelt nødvendige foranstaltninger, der kan fremskynde programmets gennemførelse, hvis midtvejsevalueringerne og overvågningsindikatorerne viser, at der er opstået en forsinkelse
               
            
                  —
               
               
                  afgiver udtalelse om de justeringer, som Kommissionen har foreslået
               
            
                  —
               
               
                  afgiver udtalelse om projekter for teknisk bistand, der indgår i programmet
               
            
                  —
               
               
                  afgiver udtalelse om den endelige rapport
               
            
                  —
               
               
                  redegør over for Den Stående Komité for Plantesundhed regelmæssigt for, hvordan det går med programmets gennemførelse, og hvor store udgifter der har været.
               
            B.   Overvågning og evaluering af programmet under gennemførelsen (løbende overvågning og evaluering)
      1.   Det påhviler det nationale organ, der er ansvarligt for gennemførelsen, at foretage løbende overvågning og evaluering af programmet.
      2.   Ved løbende overvågning forstås, at der skal etableres et informationssystem med oplysninger om programmets gennemførelse. Den løbende overvågning omfatter de foranstaltninger, der indgår i programmet. Ved den løbende overvågning anvendes der finansielle og fysiske indikatorer, der er opstillet sådan, at det kan vurderes, hvordan udgifterne til de enkelte foranstaltninger svarer til forudfastlagte fysiske indikatorer, der viser, hvor langt man er fremme med foranstaltningens gennemførelse.
      3.   I den løbende evaluering af programmet indgår en analyse af de kvantitative resultater af gennemførelsen ud fra operationelle, juridiske og proceduremæssige betragtninger. Formålet er at sikre, at der er overensstemmelse mellem foranstaltningerne og målene i programmet.
      Gennemførelsesrapport og kontrol af programmet
      4.   Frankrig meddeler senest en måned efter vedtagelsen af programmet Kommissionen navnet på den myndighed, der er ansvarlig for udarbejdelsen og fremlæggelsen af den endelige rapport.
      Den ansvarlige myndighed skal fremlægge den endelige gennemførelsesrapport om dette program for Kommissionen senest den 15. oktober 2005 og for Den Stående Komité for Plantesundhed snarest muligt derefter.
      Den skal indeholde:
      
                  —
               
               
                  en kortfattet teknisk evaluering af hele programmet (hvor langt man er nået med gennemførelsen af de fysiske og kvalitative mål, og hvilke fremskridt der er gjort) og skal indeholde en vurdering af de umiddelbare plantesundhedsmæssige og økonomiske virkninger
               
            
                  —
               
               
                  en opgørelse over omkostninger, herunder indtægter og udgifter, og en erklæring fra Frankrig om, at der ikke er eller vil blive ansøgt om andet EF-tilskud til foranstaltninger under programmet.
               
            5.   Kommissionen kan sammen med Frankrig gøre brug af et uafhængigt evalueringsorgan. Dette organ kan på grundlag af den løbende overvågning foretage løbende evaluering som fastsat i punkt 3. Organet kan bl.a. fremsætte forslag til justering af delprogrammer og/eller foranstaltninger, til ændring af udvælgelseskriterier for projekterne osv. alt efter, hvilke problemer der måtte være opstået under gennemførelsen. Det afgiver på grundlag af overvågningen af forvaltningen udtalelse om, hvilke administrative foranstaltninger der skal træffes.
      II.   Overholdelse af EF-politikkerne
      Programmet gennemføres i henhold til bestemmelserne om samordning og overholdelse af EF-politikkerne. I den forbindelse skal Frankrig give følgende oplysninger i den endelige rapport:
      MILJØBESKYTTELSE
      a)   Generelle oplysninger
      
                  —
               
               
                  beskrivelse af de væsentligste miljøaspekter og -problemer i den pågældende region, herunder beskrivelse af områder, der er af stor bevaringsmæssig betydning (følsomme områder)
               
            
                  —
               
               
                  en samlet beskrivelse af de positive og negative virkninger, som programmet som følge af de planlagte investeringer sandsynligvis vil få for miljøet
               
            
                  —
               
               
                  en beskrivelse af de foranstaltninger, som påtænkes truffet for at undgå, begrænse eller opveje eventuelle alvorlige negative følger for miljøet
               
            
                  —
               
               
                  en rapport om høringerne af de ansvarlige miljømyndigheder (udtalelse fra miljøministeriet eller det hertil svarende organ) og om eventuelle høringer af de berørte befolkningsgrupper.
               
            b)   Beskrivelse at de påtænkte foranstaltninger
      For programforanstaltninger, der vil kunne få væsentlige negative virkninger for miljøet:
      
                  —
               
               
                  de procedurer, der vil blive anvendt til evaluering af de individuelle projekter under programmets gennemførelse
               
            
                  —
               
               
                  de mekanismer, der vil blive indført til kontrol af miljøvirkningerne under programmets gennemførelse, til evaluering af resultaterne og til undgåelse, begrænsning eller opvejning af negative virkninger.